**Ministru kabineta rīkojuma projekts “Grozījums Ministru kabineta 2020.gada 4.marta rīkojumā Nr.91 “Par Latvijas un Šveices sadarbības programmas projekta "Vēsturiski piesārņoto vietu sanācija Sarkandaugavas teritorijā" ietvaros izveidotās infrastruktūras nodošanu bez atlīdzības Satiksmes ministrijas valdījumā”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Vides aizsardzības un reģionālās attīstības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2011. gada 17. martā tika noslēgts līgums starp Latvijas Republiku (Finanšu ministrijas personā) un Šveices Konfederāciju par finansējuma piešķiršanu Latvijas un Šveices sadarbības programmas projekta “Vēsturiski piesārņoto vietu sanācija Sarkandaugavas teritorijā” (turpmāk - Projekts) īstenošanai. Projekta ietvaros 2011. gada 17. martā starp Centrālo finanšu un līgumu aģentūru, Valsts vides dienestu un Vides aizsardzības un reģionālās attīstības ministriju tika noslēgts Projekta īstenošanas līgums. Projekta īstenotājs ir Valsts vides dienests. Projekta īstenošanas gala termiņš - 2017.gada 13.jūnijs.Projekta ietvaros ir izbūvēta šāda infrastruktūra:1. sanācijas urbumi (nodrošina vēsturiskā piesārņojuma savākšanu);
2. monitoringa urbumi (nodrošina vēsturiskā piesārņojuma kontroli);
3. drenāžas sistēma un krasta nostiprinājuma tērauda rievsiena ar koka virsbūvi (nodrošina vēsturiskā piesārņojuma neizplatīšanos ostas teritorijā).

Pēc Projekta pabeigšanas, ar mērķi realizēt Civillikuma 968. pantā nostiprināto zemes un ēkas nedalāmības principu, ar Ministru kabineta 2020. gada 4. marta rīkojumu Nr. 91 “Par Latvijas un Šveices sadarbības programmas projekta "Vēsturiski piesārņoto vietu sanācija Sarkandaugavas teritorijā" ietvaros izveidotās infrastruktūras nodošanu bez atlīdzības Satiksmes ministrijas valdījumā” (turpmāk – MK rīkojums Nr. 91) nolemts, ka Valsts vides dienests ar 2020. gada 1. maiju nodod bez atlīdzības Satiksmes ministrijas valdījumā Projekta īstenošanas gaitā izveidoto infrastruktūru, kas atrodas uz valstij Satiksmes ministrijas personā piederošā zemesgabala, tās daļējā apjomā. Proti, ar MK rīkojumu Nr. 91 Satiksmes ministrijas valdījumā nodota krasta norobežojošā rievsiena, aktīvā drenāžas sistēma un pasīvā drenāžas sistēma-piesārņojuma plūsmas bloķējoša barjera, precīzu informāciju par nododamo infrastruktūru ietverot minētā rīkojuma pielikumā. Pēc MK rīkojuma Nr. 91 spēkā stāšanās, atkārtoti izskatot Kadastra informācijas sistēmas kartes skata izdruku, konstatēts, ka MK rīkojuma Nr. 91 pielikuma 1.1.apakšpunktā norādītā būve ar kadastra apzīmējumu 0100 068 2098 079, kas atbilstoši Kadastra informācijas sistēmas datiem ir tehnoloģiskie ūdensvadi (konkrētajā gadījumā tā ir izveidotās sanācijas infrastruktūras sastāvdaļa), nav tehnoloģiski saistīta ar Satiksmes ministrijai valdījumā nodoto pasīvo drenāžas sistēmu. Ievērojot minēto, secināts, ka ir pieļauta tehniska rakstura kļūda, iekļaujot būves kadastra apzīmējumu 0100 068 2098 079 MK rīkojuma Nr. 91 pielikuma 1.1. apakšpunktā.Minētā kļūda varēja rasties tā iemesla dēļ, ka sākotnēji, gatavojot MK rīkojuma Nr. 91 projektu, bija plānots nodot Satiksmes ministrijai visu Projekta ietvaros izveidoto infrastruktūru, ieskaitot arī sanācijas infrastruktūru – tehnoloģiskos ūdensvadus un ar tiem saistītos sanācijas urbumus, kas nepieciešamības gadījumā ir izmantojama sanācijas darbu turpināšanai. Taču rezultātā, ņemot vērā MK rīkojuma Nr. 91 anotācijā norādītos apsvērumus, izlemts Projekta ietvaros izveidoto sanācijas un monitoringa infrastruktūru saglabāt Valsts vides dienesta valdījumā. Tādejādi MK rīkojumā Nr. 91 līdz ar pasīvās drenāžas sistēmas būvju kadastra apzīmējumiem bija saglabājies būves kadastra apzīmējums 0100 068 2098 079.Lai šo kļūdu novērstu, ir izstrādāts šis Ministru kabineta rīkojuma projekts, ar kuru MK rīkojuma Nr. 91 pielikuma 1.1. apakšpunktā tiek svītrots skaitlis “0100 068 2098 079”. |
| 3. | Projekta izstrādē iesaistītās institūcijas un publiskas personas kapitālsabiedrības |  Valsts vides dienests. |
| 4. | Cita informācija | Nav. |
|  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Rīkojuma projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rīkojuma projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Rīkojuma projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildi nodrošinās Vides aizsardzības un reģionālās attīstības ministrija, Valsts vides dienests un Satiksmes ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav nepieciešama jaunu institūciju izveide vai esošo reorganizācija.  |
| 3. | Cita informācija | Nav. |

Vides aizsardzības un reģionālās attīstības ministrs J.Pūce

Puhovs, 67026419

sergejs.puhovs@varam.gov.lv